Tinna tekkes i uqerruy-is ɛaryan, weltma-nsen yettelɣeḍ-as ucebbub-is, tinna tugi ad tekkes ad teqqar : “ Ahh!! Maci tura ay atmaten-iw dayen fiḥel ṭṭef akk tiyenatin tixigtin ”, dɣa yekkesas-d gma-s nni tuqna-nni ines dɣa ibedd ucebbub-ines d asawen, yenna-as : “ Yah! Ziɣ akka ”, yenna-as : “ Akka yah! Ziɣ nefka weltma-nnaɣ i lexla, yah, neklef-am Ṛebbi ”, ɣelṭen di weltma-nsen nni, weltma-nsen nni acebbub-is, yettelɣeḍ-as d aleggaɣ. Iɛedda imiren-nni nnan-as : “ A weltma ihi tura amek ara snexddem, ayen im-yehwan ad as-nexddem i teklit-agi ”, tenna-as : “ Ayen iyi-hwan as-xeddmaɣ ? ”, tenna-as : “ Ad rekbaɣ aɛudiw-agi qelbet-tt-id ar tṣeṭṭa n uɛudiw ad ruḥaɣ ad tɣaraɣ s yis yebuɣziz wabu meqqar, ma tesna-tt abu meqqar isennanen ad ruḥaɣ ad ɣaraɣ yis i yebɣun i ssaɣ, ayen i texddem ad as-t-arraɣ ”.